ПРОЕКТ!

Н А Р Е Д Б А

ЗА

ИЗМЕНЕНИЕ И ДОПЪЛНЕНИЕ НА Н А Р Е Д Б А  №5

ЗА

ЗА ОПРЕДЕЛЯНЕ И АДМИНИСТРИРАНЕ НА МЕСТНИТЕ ТАКСИ И ЦЕНИТЕ НА УСЛУГИТЕ, ПРЕДОСТАВЯНИ ОТ ОБЩИНА СЛИВНИЦА

/Приета с Решение № 171/22.12.2014 г. от Протокол № 11 на Общински съвет – Сливница/
§ 1. В чл.2, ал.1 се правят следните изменения и допълнения:
1. т.3 придобива следната нова редакция: „за ползване на детски кухни, лагери, общежития и социални услуги, финансирани от общинския бюджет“;
2. т.8 придобива следната нова редакция: „за дейности по обща подкрепа по смисъла на Закона за предучилищното и училищното образование, които не се финансират от държавния бюджет и се осъществяват от центровете за подкрепа за личностно развитие“;
§ 2. Раздел III придобива следната нова редакция: „Такси за лагери и социални услуги, финансирани от общинския бюджет“.
§ 3. Чл.42 придобива следната нова редакция: (1) Държавата подпомага заплащането на такси, дължими от родителите за дейностите по хранене на децата в задължителното предучилищно образование, осъществявано от държавните и общинските детски градини и училища, извън финансираното от държавата. Средствата от държавния бюджет за подпомагане на заплащането на дължими от родителите такси се предоставят по бюджета на съответния първостепенен разпоредител с бюджет.

 (2) Условията и редът за пълно и/или частично подпомагане на заплащането на дължими от родителите такси за дейностите по хранене на децата в задължителното предучилищно образование, извън финансираното от държавата, се определят с Приложение №1 от настоящата наредба.
(3). Първостепенният разпоредител с бюджет е длъжен да осигури пълно подпомагане на заплащането на такси, дължими от родителите за дейностите по хранене на децата в задължителното предучилищно образование, с не по-малко от 50 на сто от средствата по ал.1.
§ 4. Чл.61 се отменя.

§ 5. Точка 1 от § 1. влиза в сила от 01.04.2022 г.
§ 6. Параграф 3 влиза в сила от 01.01.2021 г.
§ 7. Наредбата се приема на основание чл.11, ал.3 от Закона за нормативните актове.
Председател на ОбС Сливница: ……………….. 
(Милко Миланов)

/Приета с Решение № 171/22.12.2014 г. от Протокол № 11 на Общински съвет – Сливница/
Причини за изменение на Наредбата.

Измененията в Параграфи 1,2 и 3 се правят за да се синхронизира наредбата с действащото законодателство.
Измененията в Параграф 4 се правят с оглед избягване на препращания към други подзаконови нормативни актове на Общински съвет – Сливница, които са публични и действащи към настоящия момент.

Приемането на Параграф 5 се налага поради това, че синхронизирането на наредбата се прави спрямо законодателни изменения, които към настоящия момент не са влезли в сила.

Приемането на Параграф 6 се налага поради това, че синхронизирането на наредбата се прави спрямо законодателни изменения, които са настъпили в минал момент, но средства за реализация на тези изменения са преведени по бюджета на община Сливница в значително по-късен момент.
Финансови и други средства, необходими за прилагането на Наредбата 


За измененията в параграфи 1 и 2 не са необходими средства от бюджета на община Сливница тъй като отпадането на заплащането на такси за общински детски градини и ясли се поема от държавния бюджет, считано от 01.04.2022 г.

За измененията в параграф 3 не са необходими допълнителни финансови средства от Община Сливница, тъй като средствата постъпили от държавата, съгласно посоченото по-горе РМС № 790 от 30.10.2020 г. са останали като преходни остатъци в детските градини и са в размер 28 362.00 лв. (двадесет и осем хиляди триста шестдесет и два лева).
Очаквани резултати от прилагането Наредбата, включително финансовите:

 Да не се заплащат такси за общинските детски градини и ясли, считано от 01.04.2022 г. 

Да не се заплащат такси за дейностите по храненето от родителите или настойниците за учебната 2020 -  2021 г. и частично за учебната 2021 -2022 г. (до 31.03.2022 г.). 
